
επίλυση φορολογικών διαφορών επί επιτηδευμα- 

Προθεσμίες και διαδικασία χορήγησης στεγασπκής 
συνδρομής για επισκευή, ανακατασκευή και αυτο¬ 
στέγαση κτισμάτων που επλήγησαν από το σεισμό 

ΑΠΟΦΑΣΕΙ Σ 

Αριθ.1113331/1477/ΔΕ-Α ( 1 ) 

Έλεγχος ανέλεγκτων φορολογικών υποθέσεων και επίλυ¬ 
ση φορολογικών διαφορών επί επιτηδευματιών πλη¬ 
γέντων από το σεισμό της 7ης Σεπτεμβρίου 1999. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις των παραγράφων 3 και 8 του άρθρου 66 
του ν.2238/1994 (ΦΕΚ ΑΊ51), όπως ισχύουν. 

2. Τις διατάξεις της παραγράφου 4 του άρθρου 13 του 
ν.2601/1998 (ΦΕΚΑ’81). 

3. Την απόφασή μας 1061203/1148/ΠΟΛ. 1144/2β.5.98 
“Έλεγχος ανέλεγκτων φορολογικών υποθέσεων και επί¬ 
λυση φορολογικών διαφορών" (ΦΕΚ Β’526), όπως αυτή 
συμπληρώθηκε και τροποποιήθηκε με τις αποφάσεις μας 
1095300/1271/ΠΟΑ. 1222/18.8.98 (ΦΕΚ Β’944), 
1016672/1038/ΠΟΛ. 1045/ 16.2.99 (ΦΕΚ ΒΊ57) και 
1068419/1256/ΠΟΛ. 1145/13.7.99 (ΦΕΚ ΒΊ510). 

4. Το γεγονός ότι ο καταστρεπηκός σεισμός της 7ης Σε¬ 
πτεμβρίου 1999 είχε σαν αποτέλεσμα να απορρυθμιστεί η 
οικονομική και κοινωνική ζωή περιοχών του νομού Ατπκής 
που επλήγησαν. 

5. Την ανάγκη ειδικής ανπμετώπισης των ελεγχόμενων 
επιχειρήσεων που επλήγησαν άμεσα ή έμμεσα από τον 
ανωτέρω σεισμό. 

6. Την 1107147/1239/Α0006/4.10.96 κοινή απόφαση του 
Πρωθυπουργού και του Υπουργού Οικονομικών (ΦΕΚ 


Β’922) περί ανάθεσης αρμοδιοτήτων Υπουργού Οικονο¬ 
μικών στους Υφυπουργούς Οικονομικών. 

7. Ότι από την απόφαση αυτή δεν προκύπτουν δαπάνες 
για τον προϋπολογισμό, αποφασίζουμε: 

Άρθρο 1 

1. Για τους επιτηδευματίες, φυσικά ή νομικά πρόσωπα, 
που έχουν την κατοικία ή επαγγελματική τους εγκατά¬ 
σταση στις περιοχές που επλήγησαν από το σεισμό της 
7ης Σεπτεμβρίου 1999, η επίλυση των φορολογικών δια¬ 
φορών που προκύπτουν από τον έλεγχο βάσει της από¬ 
φασης 1061203/1148/ ΠΟΛ.1144/20.5.98, όπως αυτή 
ισχύει, μπορεί να συντελεσθεί εντός διαστήματος εξήντα 
(60) ημερών από την ημερομηνία επίδοσης των ειδικών 
σημειωμάτων ελέγχου που προβλέπονται από το άρθρο 
9 της απόφασης αυτής. 

2. Οι περιοχές που επλήγησαν απότονπροαναφερόμε- 
νο σεισμό αναφέρονται στην αριθμ.οικ.3751/ΤΠ31/10 Σε¬ 
πτεμβρίου 1999 Κοινή Απόφαση του Υπουργού Εθνικής 
Οικονομίας και των Υφυπουργών Οικονομικών και Περι¬ 
βάλλοντος, Χωροταξίας και Δημοσίων Έργων και είναι οι 
παρακάτω: 

α) ΝΟΜΑΡΧΙΑ ΑΝΑΤΟΛΙΚΗΣ ΑΤΤΙΚΗΣ 

Δήμος και Κοινότητα Αχαρνών, Θρακομακεδόνων 

β) ΝΟΜΑΡΧΙΑ ΔΥΤΙΚΗΣ ΑΤΤΙΚΗΣ 

Δήμοι: Άνω Λιοσίων, Ζεφυρίου, Ελευσίνας, Ασπροπύρ- 
γου, Φυλής. 

γ) ΝΟΜΑΡΧΙΑ ΑΘΗΝΩΝ 

Δήμοι: Νέας Φιλαδέλφειας, Χαϊδαρίου, Πετρούπολης, 
Ιλίου, Αγίων Αναργύρων, Νέας Χαλκηδόνας, Νέας Ιωνίας, 
Καματερού, Μεταμόρφωσης, Περιστεριού, Λυκόβρυσης, 
Κηφισιάς, Νέας Ερυθραίας. 

3. Οι διατάξεις της παραγράφου 1 ισχύουν και για: 

α) Τους επιτηδευματίες, φυσικά ή νομικά πρόσωπα, που 
έχουν την κατοικία τους ή επαγγελματική τους εγκατά¬ 
σταση σε περιοχές του Νομού Ατπκής, που επλήγησαν 
από το σεισμό της 7ης Σεπτεμβρίου 1999 και οι οποίες δεν 
αναφέρονται στην προαναφερθείσα κοινή Απόφαση του 
Υπουργού Εθνικής Οικονομίας και των Υφυπουργών Οι¬ 
κονομικών και Περιβάλλοντος, Χωροταξίας και Δημοσίων 
Έργων. 

β) Γιατους επιτηδευματίες φυσικά πρόσωπα, εφόσον οι 
ίδιοι ή οι σύζυγοί τους ή προστατευόμενα μέλη αυτών, 

σύμφωνα με τις διατάξεις της φορολογίας εισοδήματος, 
απώλεσαν τη ζωή τους συνεπεία του ως άνω σεισμού. 

Προϋπόθεση υπαγωγής για την α’ περίπτωση αποτελεί 
η κατάθεση, μαζί με την αίτηση επίλυσης των φορολογι¬ 
κών διαφορών, σχετικής βεβαίωσης της Αρμόδιας Νο¬ 
μαρχίας για την ακαταλληλότητα (χαρακτηρισμός κόκκι¬ 
νο ή κίτρινο) οίκησης της οικίας ή χρήσης της επαγγελ¬ 
ματικής στέγης του πληγέντος. 

Για δε τη β’ περίπτωση, η κατάθεση οποιουδήποτε δη¬ 
μοσίου εγγράφου που να πιστοποιεί το γεγονός. 

Άρθρο 2 

Επί επιτηδευμαπών του προηγούμενου άρθρου, οι δό¬ 
σεις που ορίζονται με τις διατάξεις της παραγράφου 1 
του άρθρου 14της απόφασης 1061203/1148/ΠΟΛ.1144/ 
20.5.98, όπως αυτές ισχύουν, διπλασιάζονται, δηλαδή πο¬ 
σά που αφορούν υποθέσεις των άρθρων 10 και 12 της 
απόφασης αυτής καταβάλλονται σε εικοσιτέσσερις (24) 
ίσες μηνιαίες δόσεις, ανεξαρτήτως είδους φορολογίας, 
ενώ ποσά που αφορούν υποθέσεις του άρθρου 11 της 
ίδιας απόφασης καταβάλλονται σε διπλάσιο αριθμό δό¬ 
σεων από τις οριζόμενες από τις οικείες κατά περίπτωση 
διατάξεις. Το ποσό κάθε δόσης δεν μπορεί να είναι κατώ¬ 
τερο από το 1/4 του κατώτερου ποσού κάθε δόσης που 
ορίζεται από τις οικείες διατάξεις κάθε φορολογίας προ¬ 
κειμένου για ποσά που αφορούν υποθέσεις των άρθρων 
10 και 12 της προαναφερόμενης απόφασης και από το Λ Α 
του ίδιου ποσού προκειμένου για ποσά που αφορούν υπο¬ 
θέσεις του άρθρου 11 της απόφασης αυτής, εκτός από 
την τελευταία δόση. Για τους ίδιους επιτηδευματίες, το 
άμεσα καταβλητέο ποσοστό φόρων ή προσπ'μων που ορί¬ 
ζεται με τις διατάξεις της παραγράφου 2 του άρθρου 14 
της παραπάνω απόφασης, όπως αυτές ισχύουν, μειώνε¬ 
ται στο μισό, μη δυναμένου του προκύπτοντος τελικού 
κλάσματος να είναι μικρότερο του ενός εικοστού (1/20). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 2 Δεκεμβρίου 1999 

Ο ΥΦΥΠΟΥΡΓΟΣ 

ΓΕΩΡΓΙΟΣ ΔΡΥΣ 

-φ- 

Αοιθ. οικ./7839/ΤΠ 31.2 (2) 

Προθεσμίες και διαδικασία χορήγησης στεγασπκής συν¬ 
δρομής για επισκευή, ανακατασκευή και αυτοστέγα¬ 
ση κτισμάτων που επλήγησαν από το σεισμό της 7ης 
Σεπτεμβρίου 1999. 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

Έχοντας υπόψη: 

1. Τις διατάξεις της από 28.7.78 Πράξεως Νομοθετικού 
Περιεχομένου του Προέδρου της Δημοκρατίας «περί 
αποκαταστάσεως ζημιών εκ σεισμών 1978 εις περιοχή 
Βορείου Ελλάδος κλπ. και ρυθμίσεως ετέρων τινών συνα¬ 
φών θεμάτων» που κυρώθηκε με το Ν. 867/79 (ΦΕΚ Α’24). 

2. Τις διατάξεις του Ν. 1190/81 (ΦΕΚ 203/Α/30.7.81) ο 
οποίος κυρώνει την από 26.3.81 Πράξης Νομοθετικού Πε¬ 
ριεχομένου του Προέδρου της Δημοκρατίας, «περί απο- 
καταστάσεως ζημιών εκ σεισμών 1981 και ρυθμίσεως ετέ¬ 
ρων συναφών θεμάτων». 

3. Τις θΐκ/3751/ΤΠ 31/10.9.99, οικ/3992/ΤΠ 31/17.9.99, 


οικ/4194/ΤΠ 31/24.9.99, οικ/6181/ΤΠ 31/4.11.99 και 
οικ/6786/ΤΠ 31/16.11.99 Κοινές Αποφάσεις του Υπουρ¬ 
γού Εθνικής Οικονομίας και των Υφυπουργών Οικονομι¬ 
κών και ΠΕ.ΧΩ.Δ.Ε. για την οριοθέτηση περιοχής για την 
αποκατάσταση των ζημιών από το σεισμό της 7ης Σε¬ 
πτεμβρίου 1999 σε περιοχές του Νομού Αττικής. 

4. Την οικ/5140/ΤΠ 32/15.10.99 Κοινή Απόφαση του 
Υπουργού Εθν. Οικονομίας και των Υφυπουργών Οικονο¬ 
μικών και ΠΕ.ΧΩ.Δ.Ε. για την παροχή πιστωτικών διευκο¬ 
λύνσεων στους σεισμόπληκτους του Ν. Αττικής που επλή¬ 
γησαν από το σεισμό της 7ης· Σεπτεμβρίου 1999. 

5. Την Απόφαση οικ./5172/ΑΖ 5β/18.10.99 του Υφυ¬ 
πουργού ΠΕ.ΧΩ.Δ.Ε. για τον καθορισμό ελάχιστων υπο¬ 
χρεωτικών απαιτήσεων για τη σύνταξη των μελετών απο¬ 
κατάστασης των κτιρίων που έχουν υποστεί βλάβες από 
το σεισμό της 7ης Σεπτεμβρίου 1999 και την έκδοση των 
σχετικών οικοδομικών αδειών επισκευής /ενίσχυσης. 

6. Την Απόφαση οικ/6940/19.11.99 του Υφυπουργού 
ΠΕ.ΧΩ.Δ.Ε. για τη διαδικασία έκδοσης οικοδομικών αδει¬ 
ών επισκευής κηρίων που έχουν υποστεί ζημιές από το 
σεισμό της 7ης Σεπτεμβρίου 1999 σε περιοχές του Ν. Ατ- 
ηκής. 

7. Το Π.Δ. 69/1988 «Οργανισμός Γενικής Γραμματείας 
Δημοσίων Έργων». 

8. Την Κοινή Απόφαση Δ16α/04/773/29.11.90 του 
Υπουργού Προεδρίας και του Αναπλ. Υπουργού ΠΕΧΩΔΕ 
«περί εξαιρέσεως διοικητικών πράξεων και εγγράφων 
από τον κανόνα των τριών υπογραφών». 

9. Τις διατάξεις του άρθρου 27 του Ν. 2081/92 (ΦΕΚ 154 
Α’) και με το γεγονός ότι από τις διατάξεις της παρούσας 
απόφασης δεν προκαλείται δαπάνη σε βάρος του Κραη- 
κού Προϋπολογισμού. 

10. Την κοινή απόφαση ΔΙ 7α/03/99/Φ.2.2.1/29.10.96 
του Πρωθυπουργού και του Υπουργού ΠΕ.ΧΩ.Δ.Ε. «Ανά¬ 
θεση Αρμοδιοτήτων Υπουργού ΠΕΧΩΔΕ στους Υφυ¬ 
πουργούς ΠΕ.ΧΩ.Δ.Ε. Χρήστο Βερελή και Θεόδωρο Κο- 
λιοπάνο». 

11. Την ανάγκη να τεθούν προθεσμίες προκειμένου να 
προχωρήσουν με ταχύτερους ρυθμούς οι διαδικασίες χο¬ 
ρήγησης στεγαοτικής συνδρομής, αποφασίζουμε: 

1. Οι δικαιούχοι, προκειμένου να μη χάσουν το δικαίωμα 
δανειοδότησης, υποχρεούνται να υποβάλλουν αίτηση με 
τα απαιτούμενα δικαιολογητικά για επισκευή, ανακατα¬ 
σκευή ή αυτοστέγαση σε χρονικό διάστημα ενός (1) 
έτους από την ημερομηνία δημοσίευσης στο Φ.Ε.Κ. της 
οριοθέτησης κάθε περιοχής. 

2. Η στεγαστική συνδρομή για ανακατασκευή χορηγεί¬ 
ται σε τρία στάδια ως ακολούθως: 

1 ο στάδιο: Ο δικαιούχος πρέπει να υποβάλλει εμπρόθε¬ 
σμα στο αρμόδιο Γ.Α.Σ. τα ακόλουθα δικαιολογητικά: 

α. Αίτηση 

β. Τίτλους ιδιοκτησίας και πιστοποιητικό ιδιοκτησίας 
(εις διπλούν) 

γ. Τοπογραφικό διάγραμμα (εις διπλούν) 

δ. Υπεύθυνες δηλώσεις (εις διπλούν) 

ε. Πρωτόκολλο επικινδύνως ετοιμόρροπου κτίσματος ή 
έκθεση αυτοψίας σεισμοπλήκτου κπ'σματος δομημένου 
από ευτελή υλικά. 

Μετά τον έλεγχο των δικαιολογηπκών εκδίδεται από 
τον αρμόδιο Τ.Α.Σ. Προσωρινή Βεβαίωση Καθορισμού Δι¬ 
καιούχου Στεγασπκής Συνδρομής για Ανακατασκευή. 
Στην υπόψη βεβαίωση καθορίζεται το ύψος της στεγασπ- 
κής συνδρομής (το ποσό του ατόκου δανείου και της δω- 

ρεάν κρατικής αρωγής) σύμφωνα με το εμβαδόν του κα- 
τεδαφιστέου κτίσματος και τη χρήση αυτού. 

Η βεβαίωση αυτή κοινοποιείται στην Τράπεζα, που επι¬ 
λέγει ο ενδιαφερόμενος και με την οποία συνάπτει τη δα¬ 
νειστική σύμβαση, προκειμένου να του χορηγηθεί το 1/2 
του αναλογούντος δανείου. Με την Προσωρινή Βεβαίωση 
Καθορισμού Δικαιούχου Στεγαστικής Συνδρομής για 
Ανακατασκευή ο ενδιαφερόμενος απευθύνεται σε ιδιώτη 
Μηχανικό προκειμένου να υποβάλλει στην αρμόδια Πο¬ 
λεοδομία μελέτη ανέγερσης νέου κτίσματος. Η υπόψη με¬ 
λέτη πρέπει να κατατεθεί στις αρμόδιες Πολεοδομικές 
Υπηρεσίες εντός έξι (6) μηνών από τη χορήγηση της σχε¬ 
τικής βεβαίωσης προκείμενου να μην χάσει ο ενδιαφερό¬ 
μενος το δικαίωμα δανειοδότησης. 

2ο στάδιο: Μετά την έκδοση της οικοδομικής αδείας 
της νέας κατοικίας ο ενδιαφερόμενος υποχρεούται εντός 
τριών (3) μηνών και σε χρονικό διάστημα όχι μεγαλύτερο 
των δεκαοκτώ (18) μηνών από τη λήψη της α’ δόσης του 
δανείου να υποβάλλει στο αρμόδιο Γ.Α.Σ. τα ακόλουθα δι- 
καιολογηπκά: 
α. Αίτηση 

β. θεωρημένο αντίγραφο της νέας οικοδομικής αδείας 
(εις διπλούν) 

γ. Μία σειρά εγκεκριμένων σχεδίων 
Σε περίπτωση που ο δικαιούχος χτίζει σε άλλη θέση 
πρέπει να προσκομίσει και τίτλους ιδιοκτησίας και πιστο¬ 
ποιητικό μεταγραφής του νέου οικοπέδου (εις διπλούν). 

Μετά τον έλεγχο των υποβαλλομένων δικαιολογητικών 
και αφού διαπιστωθεί η κατεδάφιση του σεισμοπλήκτου 
κτίσματος χορηγείται από τον αρμόδιο Τ.Α.Σ. 

Εγκριση Στεγαστικής Συνδρομής για Ανακατασκευή 
και καταβάλλεται στον δικαιούχο από την Τράπεζα το 
υπόλοιπο 1/2 του ατόκου δανείου. 

3ο στάδιο:Μετάτην αποπεράτωση του φέροντα οργα¬ 
νισμού της νέας οικοδομής και σε χρονικό διάστημα όχι 
μεγαλύτερο των τεσσάρων (4) ετών από τη χορήγηση της 
α' δόσης της στεγαστικής συνδρομής υποβάλλονται στο 
αρμόδιο Γ.Α.Σ. από το δικαιούχο τα ακόλουθα δικαιολο- 
γητικά: 
α. Αίτηση 

β. Υπεύθυνη δήλωση του ιδιοκτήτη ότι έχει ολοκληρω¬ 
θεί ο φέρων οργανισμός της οικοδομής. 

γ. Υπεύθυνη δήλωση του επιβλέποντα Μηχανικού ότι 
έχει ολοκληρωθεί ο φέρων οργανισμός σύμφωνα με την 
οικοδομική άδεια. 

δ. Φωτογραφίες όψεων του νέου κπ'σματος 
Μετά τον έλεγχο των υποβαλλομένων δικαιολογητικών 
ο αρμόδιος Τ.Α.Σ. χορηγεί και την δωρεάν κρατική αρω¬ 
γή. 

Σε περίπτωση που ο ενδιαφερόμενος δεν δικαιούται 
δωρεάν κρατική αρωγή γιατί την έχει πάρει για άλλο ακί¬ 
νητό του, με την Προσωρινή Βεβαίωση Καθορισμού Δι¬ 
καιούχου Στεγαστικής Συνδρομής για Ανακατασκευή του 
χορηγείται το ποσό του δανείου σε τρεις ισόποσες δόσεις 
με τη διαδικασία και τα δικαιολογητικά των παραπάνω 
τριών (3) σταδίων. Σε χρονικό διάστημα όχι μεγαλύτερο 
των δύο (2) ετών από τη λήψη της α' δόσης του δανείου, ο 
ενδιαφερόμενος υποχρεούται να λάβει και την τελευταία 
δόση αυτού. 

2. Μετά το πέρας των εργασιών της νέας οικοδομής και 
προκειμένου να χορηγηθεί βεβαίωση περαίωσης ο δικαι¬ 
ούχος υποβάλλει στο αρμόδιο Γ.Α.Σ. τα ακόλουθα δικαι- 
ολογητικά: 


α. Αίτηση 

β. Φωτογραφίες όψεων του νέου κτίσματος 
Μετά τον έλεγχο των δικαιολογητικών και αφού διενερ- 
γηθεί αυτοψία στο ακίνητο για τη διαπίστωση της περαί¬ 
ωσης των εργασιών ο αρμόδιος Τ.Α.Σ. χορηγεί βεβαίωση 
περαίωσης των εργασιών. 

1. ΗI στεγαστική συνδρομή για αυτοστέγαση χορηγείται 
σε τρία στάδια ως ακολούθως: 

1 ο στάδιο: Ο δικαιούχος πρέπει να υποβάλλει εμπρόθε¬ 
σμα στο αρμόδιο Γ.Α.Σ. τα ακόλουθα δικαιολογητικά - 
α. Αίτηση 

β. Τίτλους ιδιοκτησίας και πιστοποιητικό ιδιοκτησίας 
(εις διπλούν) 

γ. Τοπογραφικό διάγραμμα (εις διπλούν) 
δ. Υπεύθυνες δηλώσεις (εις διπλούν) 

_ ε · Πρωτόκολλο επικινδύνως ετοιμόρροπου κτίσματος ή 
έκθεση αυτοψίας σεισμοπλήκτου κπ'σματος δομημένου 
από ευτελή υλικά 

Μετά τον έλεγχο των δικαιολογητικών εκδίδεται από τον 
αρμόδιο Τ.Α.Σ. Προσωρινή Βεβαίωση Καθορισμού Δικαιού¬ 
χου Στεγαστικής Συνδρομής για Αυτοστέγαση. Στην υπόψη 
βεβαίωση καθορίζεται το ύψος της στεγαστικής συνδρο- 
ύήζ (το ποσό του ατόκου δανείου και της δωρεάν κραπκής 
αρωγής) σύμφωνα με το εμβαδόν του κατεδαφιστέου κτί¬ 
σματος και τη χρήση αυτού. Η βεβαίωση αυτή κοινοποιείται 
στην Τράπεζα, που επιλέγει ο ενδιαφερόμενος και με την 
οποία συνάπτει τη δανειστική σύμβαση, προκειμένου νατού 
χορηγηθεί το 1/2 του αναλογούντος δανείου. 

2ο στάδιο: Σε χρονικό διάστημα όχι μεγαλύτερο των δε¬ 
καοκτώ (18) μηνών από τη λήψη της α’ δόσης του δανείου 
ο δικαιούχος πρέπει να υποβάλλει στο αρμόδιο Γ.Α.Σ. τα 
ακόλουθα δικαιολογητικά: 
α. Αίτηση 

β. Προσύμφωνο αγοράς νέας κατοικίας (εις διπλούν) 
γ. Οικοδομική άδεια νέας κατοικίας (εις διπλούν). Σπς 
περιπτώσεις που το κτίριο στο οποίο πραγματοποιείται η 
αυτοστέγαση δεν έχει οικοδομική άδεια (οικισμοί προϋ- 
φιστάμενοι του 1923) η στατική επάρκεια του κηρίου θα 
πρέπει να βεβαιώνεται από δύο ιδιώτες Πολιτικούς 
Μηχ/κούς. 

δ. Τοπογραφικό διάγραμμα (εις διπλούν) 
ε. Σχέδια της αγοραζόμενης κατοικίας (κατόψεις, ξυλό- 
τυποι) 

Μετά τον έλεγχο των υποβαλλομένων δικαιολογηηκών 
και αφού διαπιστωθεί η κατεδάφιση του σεισμοπλήκτου 
ακινήτου χορηγείται από τον αρμόδιο Τ.Α.Σ. Έγκριση Δα¬ 
νείου Αυτοστέγασης και καταβάλλεται στον δικαιούχο 
από την Τράπεζα το υπόλοιπο 1/2 του ατόκου δανείου. 

3ο στάδιο. Μετά την προσκόμιση ορισπκού συμβολαίου 
αγοράς της νέας κατοικίας και σε χρονικό διάστημα όχι 
μεγαλύτερο των τεσσάρων (4) ετών από τη χορήγηση της 
α'δόσης της στεγαστικής συνδρομής υποβάλλονται στον 
αρμόδιο Γ.Α.Σ. από το δικαιούχο τα ακόλουθα δικαιολο- 
γηηκά: 
α. Αίτηση 

β. Οριστικό συμβόλαιο και πιστοποιητικό μεταγγραφής 
(εις διπλούν) 

Μετά τον έλεγχο των δικαιολογηηκών εγκρίνεται και χο¬ 
ρηγείται, από τον αρμόδιο Τ.Α.Σ. και η δωρεάν κρατική 
αρωγή. 

Στην περίπτωση που προσκομισθεί ορισπκό συμβόλαιο 
αγοράς της νέας κατοικίας χορηγείται ταυτόχρονα η 
β’δόση του δανείου και η δωρεάν κρατική αρωγή. 

Σε περίπτωση που ο ενδιαφερόμενος δεν δικαιούται 
δωρεάν κρατική αρωγή γιατί την έχει πάρει για άλλο ακί¬ 
νητό του με τη Βεβαίωση Αναγνώρισης Δικαιούχου Στε- 
γασπκής Συνδρομής του χορηγείται το ποσό του δανείου 
σε τρεις ισόποσες δόσεις με τη διαδικασία και τα δικαιο- 
λογητικά των παραπάνω τριών (3) σταδίων. Σε χρονικό 
διάστημα όχι μεγαλύτερο των δύο (2) ετών ο ενδιαφερό¬ 
μενος υποχρεούται να λάβει και την τελευταία δόση του 
δανείου. 

4. Η στεγασπκή συνδρομή για επισκευή χορηγείται σε 
δύο (2) στάδια ως ακολούθως: 

Ιο στάδιο: Ο δικαιούχος υποχρεούται να υποβάλλει τα 
ακόλουθα δικαιολογητικά: 
α. Αίτηση 

β. Τίτλους και πιστοποιητικά ιδιοκτησίας (εις διπλούν) 
γ. Τοπογραφικό διάγραμμα (εις διπλούν) 
δ. Υπεύθυνες δηλώσεις (εις διπλούν) 
ε. Μελέτη επισκευής και λοιπά δικαιολογητικά (Στοιχεία 
από το φάκελλοτου κπρίου, αποτύπωση υπάρχουσας κα¬ 
τάστασης, τεχνική έκθεση, αποτύπωση βλαβών και φω¬ 
τογραφίες αυτών, σχέδια λεπτομερειών των επισκευών, 
στατική μελέτη όπου απαιτείται, δηλώσεις ανάθεσης- 
ανάληψης μελέτης και επίβλεψης, δήλωση του μελετητή 
για τον χαρακτήρα των ζημιών του κτίσματος, δήλωση 
αντισεισμικότητας Πολιτικού Μηχ/κού όπου απαιτείται, 
έντυπο αμοιβής μηχανικού, προμέτρηση και προϋπολογι¬ 
σμός, έντυπο αδείας επισκευής) (εις διπλούν) 
στ. Δελτίο αυτοψίας πρωτοβάθμιας-δευτεροβάθμιας 
επιτροπής (εφόσον υπάρχει). 

Αφού ελεγχθούν τα δικαιολογητικά και μετά από αυτο¬ 
ψία Μηχανικού της Υπηρεσίας, παρουσία του μελετητή 
μηχανικού, εγκρίνεται η μελέτη επισκευής και εκδίδεται 
άδεια επισκευής σεισμόπληκτου κτιρίου. Στην υπόψη 
άδεια καθορίζεται το σύνολο της στεγαστικής συνδρο¬ 
μής (άτοκο δάνειο και δωρεάν κρατική αρωγή). Με τη χο- 
ρηγηθείσα άδεια ο ενδιαφερόμενος συνάπτει δανεισπκή 
σύμβαση με την Τράπεζα της επιλογής του και του χορη¬ 
γείται το 1/2 του ποσού της στεγασπκής συνδρομής που 
είναι εξ ολοκλήρου δάνειο. 

2ο στάδιο :Μετά την παρέλευση τουλάχιστον δύο (2) 
μηνών από τη λήψη της α’ δόσης ο δικαιούχος υποβάλλει 
στο αρμόδιο Γ.Α.Σ.: 
α. Αίτηση 

β. Παραστατικά στοιχεία κατάθεσης αμοιβών Μηχανι¬ 
κού για μελέτη και επίβλεψη των εργασιών επισκευής 
γ. Υπεύθυνη δήλωση του ιδιώτη Μηχανικού ότι έχουν 
εκτελεστεί εργασίες προϋπολογισμού αντίστοιχου με το 
80% του χορηγηθέντος ποσού. 

Μετά τον έλεγχο των δικαιολογητικών εγκρίνεται από 


τον αρμόδιο Τ.Α.Σ. και χορηγείται και το υπόλοιπο της 
στεγασπκής συνδρομής δηλαδή το υπόλοιπο του ποσού 
του δανείου και η δωρεάν κρατική αρωγή. Σε περίπτωση 
που η εγκεκριμένη στεγασπκή συνδρομή είναι μικρότερη 
των 3.000.000 δρχ. χορηγείται εφάπαξ με την έκδοση της 
άδειας επισκευής και την προσκόμιση παραστατικών 
στοιχείων κατάθεσης αμοιβών Μηχανικού. 

Σε περίπτωση που ο ενδιαφερόμενος δεν δικαιούται 
δωρεάν κραπκή αρωγή γιατί την έχει πάρει για άλλο ακί¬ 
νητό του το ποσό της στεγασπκής συνδρομής χορηγείται 
σε δύο ισόποσες δόσεις με τη διαδικασία και τα δικαιολο- 
γηπκά των παραπάνω δύο (2) σταδίων. Το χρονικό διά¬ 
στημα μεταξύ της α’ και β’ δόσης δεν μπορεί να υπερβαί¬ 
νει τα δύο (2) χρόνια. 

Μετά το πέρας εργασιών επισκευής του κτιρίου και 
προκειμένου να χορηγηθεί βεβαίωση περαίωσης εργα¬ 
σιών επισκευής πρέπει να υποβληθεί αίτηση στον αρμό¬ 
διο Γ.Α.Σ. Αφού διενεργηθεί αυτοψία στο ακίνητο για τη 
διαπίστωση της περαίωσης των εργασιών ο αρμόδιος 
Τ.Α.Σ. χορηγεί βεβαίωση περαίωσης των εργασιών. 

5. Στις περιπτώσεις που ο δικαιούχος δεν λάβει το χο¬ 
ρηγούμενο δάνειο εντός των προβλεπομένων προθε¬ 
σμιών θα του ανακαλείται το σύνολο του ποσού της στε- 
γασπκής συνδρομής με πς προβλεπόμενες κυρώσεις. 

6. Εγκρίνουμε όπως, σε περίπτωση καθυστέρησης υπο¬ 
βολής δικαιολογηπκών για έκδοση «Έγκρισης Δανείου 
Ανακατασκευής ή Αυτοστέγασης», οφειλόμενη σε λό¬ 
γους ανεξάρτητους της θέλησης του ενδιαφερομένου 
(π.χ. διαφορές με δικασπκή αρχή, Δημόσιο ή Δήμο, έκδο¬ 
ση απόφασης για μεταφερόμενους οικισμούς κλπ.), οι 
φάκελλοι με το σχεπκό ιστορικό να διαβιβάζονται στην 
Υ.Α.Σ. προκειμένου να εκδοθεί σχεπκή απόφαση για τη 
δυνατότητα λήψης της β’ δόσης μετά τις προθεσμίες που 
έχουν ταχθεί με την παρούσα απόφαση. 

7. Εγκρίνουμε όπως, ενστάσεις κατά πράξεων του Το¬ 
μέα ή Γραφείου Αποκατάστασης Σεισμοπλήκτων γίνονται 
δεκτές εφόσον υποβληθούν εντός έξι (6) μηνών, από την 
έγγραφη γνωστοποίηση της σχετικής απόφασης στον εν¬ 
διαφερόμενο. Μετά την πάροδο του χρονικού διαστήμα¬ 
τος ο ενδιαφερόμενος χάνει το δικαίωμα αυτό. 

8. Από τις διατάξεις της παρούσας απόφασης δεν προ- 
καλείται δαπάνη σε βάρος του κρατικού Προϋπολογι¬ 
σμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 7 Δεκεμβρίου 1999 

Ο ΥΦΥΠΟΥΡΓΟΣ 

ΧΡ. ΒΕΡΕΛΗΣ 

